钦定古今图书集成/方舆汇编/职方典/第1508卷 > 《锦溪桥赋》朱衡
## 钦定古今图书集成/方舆汇编/职方典/第1508卷 > 《锦溪桥赋》朱衡

巍宝前川，开南东际。有曰画桥，锦溪云逝。乙卯首春，
有客与余，期于盘石之间，聊为花阴之集。默契川上，
了悟观澜。数声《款乃》，载咏沧浪。想曾点之舞雩，追杜
甫之曲江。冠者五六，童子二三。风飘飘而吹轻服，日
煦煦而映晴光。山纡色彩，波涣文章。于是鸢鱼飞跃，
察于霄渊。野梅悬实而珠小，夭桃试绛而猩妍。杏吐
丹萼，柳躲青烟。娇莺哈哈，冻蝶翩翩。麦遍芳洲而绿
绿，莺连灌木以鲜鲜。喜山茶之概放，羡鹃蕊之欲联。
过岱庙而花点，近龙祠而溪环。入圆觉而忘空色，游
元珠而小洞天。花明水上以色色，水流花下以涓涓。
波涛淘淘，龙蛇伏焉；锦绣灿灿，花木秀焉。溪流汤汤，
春水满焉；溪山隐隐，春云透焉；有声“潺潺水石激焉
有羽。鹤鹤鸥眠昼焉，覆虹上下。”画桥横焉，绮罗往来。
游人逗焉，雀群五色集于丛丛，欣跃自如。朝夕呜呜，
不厌闻听，何必箫竽。日午风回，花香水暖，或曝背于
照临，或濯手于清浅。尔乃洗爵沿溪，对景更酌，胜负
罢石枰之遗局，长短联云锦之佳章，喧喧焉，嚣嚣焉，
拟桃源之芳躅，醉金“谷之斗浆，议论古今，笑傲天地。
遍寻花芔之芬奇，尽观山川之秀丽。隐隐然蓬莱之
岛，悠悠然武陵深处。虽边徼之选胜，亦中州之所慕。
噫嘻，春溪之在蒙兮游于其间，得其真趣兮自适其
天。吾与子题桥兮，春溪之景无边。”已而月皎西山，风
鸣林树。载咏而归，偶成小赋。赋阕而歌曰：“春水洋洋
兮养就人龙，春容丽丽兮织就天工。吾与子乐兮宫
锦丛中。”